ประกาศกระทรวงยุติธรรม (พ.ศ. 2549) เรื่อง กำหนดศูนย์ฝึกและอบรมเด็กและเยาวชนและกำหนดเขตท้องที่ของศูนย์ฝึกและอบรมเด็กและเยาวชน ตามกฎกระทรวงแบ่งส่วนราชการกรมพินิจและคุ้มครองเด็กและเยาวชน กระทรวงยุติธรรม พ.ศ. 2545

ประกาศกระทรวงยุติธรรม
ประกาศกระทรวงยุติธรรม
(พ.ศ. ๒๕๔๙)
เรื่อง
กำหนดศูนย์ฝึกและอบรมเด็กและเยาวชนและกำหนดเขตท้องที่
ของศูนย์ฝึกและอบรมเด็กและเยาวชน
ตามกฎกระทรวงแบ่งส่วนราชการ
กรมพินิจและคุ้มครองเด็กและเยาวชน
กระทรวงยุติธรรม พ.ศ. ๒๕๔๕[๑]
 

โดยเป็นการสมควรประกาศกำหนดจัดตั้งศูนย์ฝึกและอบรมเด็กและเยาวชนขึ้นเพิ่มเติม
เพื่อขยายการอำนวยความยุติธรรม
และการฝึกและอบรมเด็กและเยาวชนให้ได้อย่างทั่วถึงและมีประสิทธิภาพมากยิ่งขึ้น

อาศัยอำนาจตามความในข้อ
๒ (๒) และข้อ ๓ (๒) แห่งกฎกระทรวงแบ่งส่วนราชการกรมพินิจและคุ้มครองเด็กและเยาวชน
กระทรวงยุติธรรม พ.ศ. ๒๕๔๕ รัฐมนตรีว่าการกระทรวงยุติธรรม
จึงออกประกาศกำหนดศูนย์ฝึกและอบรมเด็กและเยาวชน
และกำหนดเขตท้องที่ของศูนย์ฝึกและอบรมเด็กและเยาวชนไว้ ดังต่อไปนี้

๑.
ศูนย์ฝึกและอบรมเด็กและเยาวชนพระนครศรีอยุธยา ให้ตั้งอยู่ ณ
จังหวัดพระนครศรีอยุธยา ให้มีเขตอำนาจรับเด็กและเยาวชนเข้ารับการฝึกและอบรมจากทุกจังหวัดในราชอาณาจักร

๒. ให้ยกเลิกความในข้อ ๒.๑
ของประกาศกระทรวงยุติธรรม (พ.ศ. ๒๕๔๖) เรื่อง จัดตั้งศูนย์ฝึกและอบรมเด็กและเยาวชน
และกำหนดแบ่งเขตท้องที่ของศูนย์ฝึกและอบรมเด็กและเยาวชนตามกฎกระทรวงแบ่งส่วนราชการของกรมพินิจและคุ้มครองเด็กและเยาวชน
กระทรวงยุติธรรม พ.ศ. ๒๕๔๕ และให้ใช้ความต่อไปนี้แทน
๒.๑ ศูนย์ฝึกและอบรมเด็กและเยาวชนเขต ๑ ให้ตั้งอยู่ ณ จังหวัดระยอง
ให้มีเขตอำนาจรับเด็กและเยาวชนเข้ารับการฝึกและอบรม ในเขตท้องที่ ๕ จังหวัด คือ
๑.
จังหวัดระยอง
๒.
จังหวัดจันทบุรี
๓.
จังหวัดตราด
๔.
จังหวัดปราจีนบุรี
๕.
จังหวัดสระแก้ว

๓. ให้ยกเลิกความในข้อ ๔๔
ของประกาศกระทรวงยุติธรรม (พ.ศ. ๒๕๔๗) เรื่อง
การกำหนดสถานพินิจและคุ้มครองเด็กและเยาวชนจังหวัด
และกำหนดศูนย์ฝึกและอบรมเด็กและเยาวชน
ตามกฎกระทรวงแบ่งส่วนราชการกรมพินิจและคุ้มครองเด็กและเยาวชน กระทรวงยุติธรรม พ.ศ.
๒๕๔๕ และให้ใช้ความต่อไปนี้แทน
๔๔. ศูนย์ฝึกและอบรมเด็กและเยาวชนบ้านบึง
ให้ตั้งอยู่ ณ จังหวัดชลบุรี
ให้มีเขตอำนาจรับเด็กและเยาวชนเข้ารับการฝึกและอบรมในเขตท้องที่จังหวัดชลบุรี

๔. ศูนย์ฝึกและอบรมเด็กและเยาวชน มีอำนาจหน้าที่
ดังนี้
(๑)
ดำเนินการควบคุม ดูแล บำบัด แก้ไข ฟื้นฟู ป้องกัน
พัฒนาพฤตินิสัยและสงเคราะห์เด็กและเยาวชนที่ศาลมีคำพิพากษาหรือคำสั่งให้เข้ารับการฝึกและอบรม
(๒)
ดำเนินการด้านกิจกรรมชุมชน
และประสานความร่วมมือเพื่อการพิทักษ์และคุ้มครองสิทธิเด็กและเยาวชน
(๓)
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๓๐
พฤศจิกายน พ.ศ. ๒๕๔๙
ชาญชัย ลิขิตจิตถะ
รัฐมนตรีว่าการกระทรวงยุติธรรม












ปริญสินีย์/ผู้จัดทำ
๒๙ ตุลาคม ๒๕๕๓

นฤดล/ผู้ตรวจ
๒
ธันวาคม ๒๕๕๓


[๑] ราชกิจจานุเบกษา เล่ม ๑๒๔/ตอนพิเศษ ๒๙ ง/หน้า ๑๗/๑๔ มีนาคม ๒๕๕๐